《挽爱山李德夫》
宋代·舒岳祥

不为时新刺绣纹，鹄袍鹤发自相北。
襄阳须有汉耆旧，彭泽终为晋隐沦。
往往名场跻后辈，时时相衮问斯人。
如今天道平如概，得失荣枯一幻尘。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。